Indbrud i en villa i Farsø i weekenden. Det er der ikke så meget odiøst i. Men tyvene gik efter et noget særpræget bytte.

Indbruddet skete weekenden over i en privat bolig på Skolegade. Tyvene skaffede sig adgang via en dør, og gik efter deres mavefornemmelse. Den sagde ja tak til noget sødt, og udbyttet blev to bøtter slik. I Aalborg Øst var tyvene også sultne for sjov. 142 kasser chips af forskellige mærker - alle fra Kim's - blev natten mellem mandag og tirsdag stjålet fra en parkeret lastbil på Mineralvej.